# АНЫҚТАМА

# Қазақстан Республикасы Қаржы министрінің

# «Шетел мемлекеттерінен, халықаралық және шетелдік ұйымдардан, шетелдіктерден және азаматтығы жоқ адамдардан ақша және (немесе) өзге де мүлікті алатын және пайдаланатын жеке тұлғаға және (немесе) заңды тұлғаның құрылымдық бөлімшесіне байланысты кейбір мәселелер туралы, сондай-ақ мұндай тұлғалардың деректер базасын қалыптастыру қағидаларын бекіту туралы»

# бұйрығының жобасына

(бұдан әрі – Жоба)

Жоба Қазақстан Республикасының Салық кодексінің 56-бабы   
9-тармағының 2) тармақшасын іске асыру мақсатында әзірленді.  
 Жобада шетелдік ұйымдардан, шетелдіктерден және азаматтығы жоқ адамдардан ақша және (немесе) өзге де мүлікті алуы мен пайдалануы туралы мәліметтерді жеке тұлғалар мен (немесе) заңды тұлғалардың құрылымдық бөлімшелері ұсыну тәртібі мен мерзімдерін, сондай-ақ осындай мәліметтердің нысандарын, мемлекеттік кірістер органдарына жіберілетін хабарламаның нысанын, деректер базасын қалыптастыру тәртібін белгілеу көзделген.