Қосымша 3

бұйрыққа

**Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан алынған ақша және (немесе) өзге де мүлікті алу туралы хабарламаны жеке тұлғаның және (немесе) заңды тұлғаның құрылымдық бөлімшесінің мемлекеттік кірістер органына ұсыну қағидалары мен мерзімдері**

**1-тарау. Жалпы ережелер**

1. Осы Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан алынған ақша және (немесе) өзге де мүлікті жеке тұлғаның және (немесе) заңды тұлғаның құрылымдық бөлімшесінің алу туралы хабарламаларын мемлекеттік кірістер органына ұсыну қағидалары мен мерзімдері (бұдан әрі – Қағидалар) Салық кодексінің 56-бабы 9-тармағының 2) тармақшасына сәйкес әзірленген және мемлекеттік кірістер органына жеке тұлғаның және (немесе) заңды тұлғаның құрылымдық бөлімшесінің шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан алынған ақша және (немесе) өзге де мүлікті алу және жұмсау туралы хабарламаны (бұдан әрі – субъектілер, хабарлама) ұсыну тәртібін және мерзімдерін айқындайды.

**2-тарау. Жеке тұлғаның және (немесе) заңды тұлғаның құрылымдық бөлімшесінің шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан алынған ақша және (немесе) өзге де мүлікті алу мен жұмсау туралы мәліметтерді мемлекеттік кірістер органына ұсыну тәртібі мен мерзімдері**

2. Субъектілер көздерден 1 теңгеден асатын мөлшерде, олармен жасалған мәмілелер бойынша ақша және (немесе) өзге де мүліктерді алғаны және мынадай қызмет түрлеріне:

заңдық көмек көрсетуге, оның ішінде құқықтық ақпарат беруге, азаматтармен ұйымдардың мүдделерін қорғауға және білдіруге, сондай-ақ оларға консультация беруге;

қоғамдық пікірге сауалнамаларды, әлеумет танушылық сауалнамаларды (коммерциялық мақсатта жүргізілетін қоғамдық пікірге сауалнамалар мен әлеуметтанушылық сауалнамаларды қоспағанда) зерделеуге және жүргізуге, сондай-ақ олардың нәтижелерін таратуға және орналастыруға;

аталған қызмет коммерциялық мақсаттарда жүзеге асырылатын жағдайларды қоспағанда, ақпаратты жинауға, талдауға және таратуға бағытталғаны туралы орналасқан/тұрғылықты жері бойынша мемлекеттік кірістер органдарын хабардар етеді.

3. Хабарлама алынуға жататын деректерді міндетті түрде толтырып, көздерден алынған ақша және (немесе) өзге де мүлік алынған күннен кейінгі күнен бастап 10 (он) жұмыс күні ішінде осы бұйрыққа 2-қосымшаға сәйкес нысан бойынша ұсынылады.

4. Алу сомасын, міндеттемелерді орындау мерзімін өзгерту бөлігінде ақша және (немесе) өзге де мүлік алу шарттарына бұрын өзгерістер енгізілген жағдайда Хабарлама алу шарттарына өзгерістер енгізілген күннен кейінгі күннен бастап 10 (он) жұмыс күні ішінде ұсынылады.

5. Көздерден алынған ақша және (немесе) өзге де мүлік қайтарылған жағдайда негізгі хабарламаның тіркеу нөмірін көрсете отырып және "алу" белгісімен көрсетілген сомалық мәнді көздейтін бағандарды қоспағанда, бұрын барлық деректемелер көрсетілген бағандарды толтырып, қайтару күнінен кейінгі күннен бастап 3 (үш) жұмыс күні ішінде "Қосымша" түрін көрсете отырып Хабарлама жолданады.

Бұл ретте осы Қағидалардың мақсатында тіркеу нөмірінің пішіні мынадай деректерді:

1) Салық кодексінің 18-бабы 2-тармағына сәйкес уәкілетті орган бекітетін мемлекеттік кірістер органының кодын;

2) хабарламаны қабылдау күнін;

3) хабарламаның кіріс нөмірін қамтиды.

6. Хабарламаға өзгерістер енгізілген жағдайда, "алу" белгісімен көрсетілген сомалық мәнді көздейтін бағандарды қоспағанда, бұрын барлық деректемелер көрсетілген бағандарды толтырып, "Қосымша" түрін көрсете отырып хабарлама жолданады.

Жаңа жолмен дұрыс деректемелермен және сомалармен бағандарда жаңа мән енгізіледі.

7. Хабарламаға толықтырулар енгізілген жағдайда, негізгі хабарламаның тіркеу нөмірін және жаңа мәліметтерді көрсетіп, "Қосымша" түрін көрсете отырып хабарлама ұсынылады, бұл ретте, реттік нөмір кезекті (қосымша) хабарламаның соңғы жолынан кейінгі жолдан басталады.

8. Кешенді және тақырыптық тексерулер жүргізу кезеңінде (ұзарту мен тоқтатуды қоса алғанда) тексерілетін салық кезеңі бойынша бұрын берілген хабарламаларға өзгертулер мен толықтырулар енгізуге жол берілмейді.

9. Субъектілер өз таңдауы бойынша хабарламаны:

келу тәртібінде - қағаз жеткізгіште;

салық есептілігін қабылдау және өңдеу жүйесі арқылы ақпараттарды компьютерлік өңдеуге жол беретін электрондық нысанда ұсынады.

10. Қағаз жеткізгіштегі хабарламаға субъектінің қолы қойылады және оның мөрімен куәландырылады (жеке басты куәландыратын құжатта көрсетілген жағдайда).

11. Электрондық нысанда хабарлама салық есептілігін қабылдау және өңдеу жүйесі арқылы табыс етіледі, субъектінің электрондық цифрлық қолтаңбасымен куәландырылады.

Хабарламаны ұсыну кезінде:

қағаз жеткізгіште келу тәртібінде - екі данада жасалады, мемлекеттік кірістер органының белгісі қойылған бір данасы салық төлеушіге қайтарылады және міндетті түрде хабарламаның кіріс нөмірі көрсетіледі;

электрондық нысанда - субъект осы Қағидаларға қосымшаға сәйкес нысан бойынша хабарламаны мемлекеттік кірістер органы қабылдағаны немесе қабылдамағаны туралы растаманы алады.

12. Электрондық нысанда ұсынылған хабарламаға салық есептілігін қабылдау және өңдеу жүйесі орталық торабының тіркеу нөмірі беріледі.

13. Қағаз жеткізгіште ұсынылған хабарламаға тіркеу нөмірі беріледі және мемлекеттік кірістер органдары салық есептілігін қабылдау және өңдеу жүйесіне мәліметтерді енгізуді жүзеге асырады.

14. Қағаз жеткізгіште хабарламаны ұсынған кезде хабарламаны мемлекеттік кірістер органдарының қабылдаған күні, электрондық нысанда - салық есептілігін қабылдау және өңдеу жүйесінің орталық торабы қабылдаған күні хабарламаны табыс еткен күн болып табылады.

15. Хабарламада, егер:

1) мемлекеттік кірістер органының коды көрсетілмесе;

2) жеке сәйкестендіру нөмірі (бизнес сәйкестендіру нөмірі) (бұдан әрі – ЖСН (БСН) көрсетілмесе немесе дұрыс көрсетілмесе;

3) ақша және (немесе) өзге де мүлікті берген көздің атауы көрсетілмесе немесе дұрыс көрсетілмесе;

4) қағаз жеткізгіште жасалған мәліметтерге субъектілердің қолы қойылмаса, сондай-ақ мөрімен куәландырылмаса (жеке басты куәландыратын құжатта көрсетілген жағдайда) мемлекеттік кірістер органдарына табыс етілмеген болып саналады.

Қосымша 4

бұйрыққа

**Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан алынған ақша және (немесе) өзге де мүлікті алу мен жұмсау туралы мәліметтерді жеке тұлғаның және (немесе) заңды тұлғаның құрылымдық бөлімшесінің мемлекеттік кірістер органына ұсыну қағидалары мен мерзімдері**

**1-тарау. Жалпы ережелер**

1. Осы Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан алынған ақша және (немесе) өзге де мүлікті жеке тұлғаның және (немесе) заңды тұлғаның құрылымдық бөлімшесінің алу және жұмсау туралы мәліметтерді мемлекеттік кірістер органына ұсыну қағидалары мен мерзімдері (бұдан әрі – Қағидалар) Салық кодексінің 56-бабы 9-тармағының 2) тармақшасына сәйкес әзірленген және мемлекеттік кірістер органына жеке тұлғаның және (немесе) заңды тұлғаның құрылымдық бөлімшесінің шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан алынған ақша және (немесе) өзге де мүлікті алу және жұмсау туралы мәліметтерді (бұдан әрі – субъектілер, мәліметтер) ұсыну тәртібін және мерзімдерін айқындайды.

2. Субъектілер өздерінің тұрғылықты жері/орналасқан жері бойынша мемлекеттік кірістер органына 1 (бір) теңгеден асатын мөлшерде Мәліметтерді ұсынады, егер мұндай субъектілердің қызметі мынаған бағытталса:

      заң көмегін көрсету, оның ішінде құқықтық ағарту, азаматтар мен ұйымдардың мүдделерін қорғау және өкілдік ету, сондай-ақ оларды консультациялау;

      қоғамдық пікірді, социологиялық сауалнамаларды зерттеу және жүргізу, коммерциялық мақсатта жүргізілетін қоғамдық пікірді және социологиялық сауалнамаларды қоспағанда, сондай-ақ олардың нәтижелерін тарату және орналастыру;

      ақпаратты жинау, талдау және тарату, көрсетілген қызмет коммерциялық мақсатта жүзеге асырылған жағдайларды қоспағанда.

**2-тарау. Жеке тұлғаның және (немесе) заңды тұлғаның құрылымдық бөлімшесінің шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан алынған ақша және (немесе) өзге де мүлікті алу мен жұмсау туралы мәліметтерді мемлекеттік кірістер органына ұсыну тәртібі мен мерзімдері**

          3. Мәліметтерді ұсыну үшін есептік кезең болып шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан (бұдан әрі – Қайнар көз) алынған ақша және (немесе) пайдаланылған, не өзге де мүлік іске асырылған жартыжылдық табылады.

      4. Мәліметтер осы бұйрыққа 2-қосымшаға сәйкес нысан бойынша есептік жартыжылдықтан кейінгі екінші айдың 15 (он бесінші) күнінен кешіктірілмей ұсынылады. Көрсетілуге жататын деректер болмаған жағдайда, аталған Мәліметтер нөлдік мәндермен ұсынылады.

      5. Кешенді және тақырыптық тексерулер жүргізу кезеңінде (ұзартуды және тоқтатуды ескере отырып) тексерілетін салықтық кезең бойынша бұрын ұсынылған Мәліметтерге өзгерістер және (немесе) толықтырулар енгізуге жол берілмейді.

      6. Мәліметтер Қайнар көзден алынған ақша және (немесе) өзге де мүлік толық пайдаланылғанға дейін ұсынылуға жатады.

      7. Ақша және (немесе) өзге де мүлік Қайнар көздерге бір салықтық кезең ішінде қайтарылған жағдайда, Мәліметтер ақша және (немесе) өзге де мүлікті алу көрсетілетін бағандардың деректемелерін толтыра отырып ұсынылады, кейінгі жолда сомалық мәндерді көздейтін бағандардан басқа барлық бағандардың деректемелері қайталанады, ал сомалық мәндер «минус» белгісімен көрсетіледі.

      8. Өзгерістер енгізілген жағдайда Мәліметтер «Қосымша» түрі көрсетіле отырып ұсынылады, мұнда сомалық мәндерді көздейтін бағандардан басқа бұрын көрсетілген барлық бағандардың деректемелері толтырылады, ал сомалық мәндер «минус» белгісімен көрсетіледі. Деректемелер мен сомалар (дұрыс) бағандарға жаңа жолмен жаңа мән ретінде енгізіледі.

      9. Толықтырулар енгізілген жағдайда Мәліметтер «Қосымша» түрінде және жаңа деректер көрсетіле отырып ұсынылады, бұл ретте нөмірлеу кезекті (қосымша) Мәліметтердің соңғы жолынан кейінгі жолдан басталады.

      10. Субъектілер Мәліметтерді таңдауы бойынша ұсынады:

      келу тәртібімен – қағаз жеткізгіште;

      электрондық түрде – салықтық есептілікті қабылдау және өңдеу жүйесі арқылы ақпаратты компьютерлік өңдеуге мүмкіндік беретін нысанда.

      11. Қағаз жеткізгіштегі Мәліметтер 2 (екі) данада жасалады, субъект қол қояды және оның мөрімен куәландырылады, дара кәсіпкерлік субъектілеріне жататын заңды тұлғаларды қоспағанда.

Деректердің бір данасы кіріс нөмірін міндетті түрде көрсете отырып, мемлекеттік кірістер органының белгісімен тұлғаға қайтарылады.

      Одан әрі Мәліметтер тіркеледі және олар бойынша мемлекеттік кірістер органы салықтық есептілікті қабылдау және өңдеу жүйесіне деректерді енгізуді жүзеге асырады.

Қағаз жеткізгіштегі Мәліметтерді ұсыну күні болып мемлекеттік кірістер органы қағаз жеткізгіштегі Мәліметтерді қабылдаған күн есептеледі.

      12. Салықтық есептілікті қабылдау және өңдеу жүйесі арқылы ұсынылатын электрондық нысандағы Мәліметтер субъектінің электрондық цифрлық қолтаңбасымен куәландырылады.

      Электрондық нысандағы Мәліметтерді қабылдау күні болып салықтық есептілікті қабылдау және өңдеу жүйесінің орталық түйіні қабылдаған күн есептеледі.

      14. Мәліметтер мынадай жағдайларда мемлекеттік кірістер органдарына ұсынылмаған болып есептеледі:

1) мемлекеттік кірістер органының коды көрсетілмесе, немесе

      2) жеке сәйкестендіру нөмірі (бизнес сәйкестендіру нөмірі) (бұдан әрі - ЖСН/БСН) көрсетілмесе немесе дұрыс емес көрсетілсе;

      3) ақша және (немесе) өзге де мүлікті берген субъектінің атауы көрсетілмесе немесе дұрыс көрсетілмесе;

      4) қағаз тасымалдағышында жасалған мәліметтерге жеке тұлға не тұлғаның басшысы қол қоймаған, сондай-ақ мөрмен (ол болған кезде) куәландырмаған жағдайда мәліметтер мемлекеттік кірістер органына табыс етілмеген болып саналады.