Қосымша 4

бұйрыққа

**Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алған және жұмсаған жеке тұлғалар мен (немесе) заңды тұлғалардың құрылымдық бөлімшелері туралы деректер базасын қалыптастыру қағидалары**

**1-тарау. Жалпы ережелер**

1. Осы Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алған және пайдаланған жеке тұлғалар мен (немесе) заңды тұлғалардың құрылымдық бөлімшелері туралы деректер базасын қалыптастыру қағидалары (бұдан әрі – Қағидалар) Салық кодексінің 56-бабы 9-тармағының 2) тармақшасына сәйкес әзірленген және мемлекеттік кірістер органдарының шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алған және пайдаланған жеке тұлғалар мен заңды тұлғаның құрылымдық бөлімшелері туралы деректер базасын (бұдан әрі – деректер базасы) қалыптастыру тәртібін айқындайды.

      2. Қазақстан Республикасы Қаржы министрлігінің Мемлекеттік кірістер комитеті (бұдан әрі – уәкілетті орган) шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алған және пайдаланған жеке тұлғалар мен (немесе) заңды тұлғалардың құрылымдық бөлімшелерін (бұдан әрі – субъектілер, Қайнар көз) деректер базасын қалыптастыру арқылы есепке алады.

      3. Уәкілетті орган деректер базасында орналастырылған субъектілер туралы мәліметтердің тиімді жұмыс істеуін, сақталуын және қауіпсіздігін қамтамасыз етеді.

**2-тарау. Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алған және (немесе) жұмсаған жеке тұлғалар мен (немесе) заңды тұлғалардың құрылымдық бөлімшелері туралы деректер базасын қалыптастыру тәртібі**

      4. Деректер базасында субъектілер туралы мәліметтер болады.

      5. Деректер базасына арналған мәліметтер осы бұйрыққа 2-қосымшаға сәйкес нысан бойынша субъектілер мемлекеттік кірістер органдарына ұсынған деректерден қалыптастырылады.

           6. Деректер базасын қалыптастыру мынадайларды көздейді:

1) жеке тұлғаларды және заңды тұлғалардың құрылымдық бөлімшелерін енгізу;

2) жеке тұлғаларды және заңды тұлғалардың құрылымдық бөлімшелерін алып тастау;

3) деректер базасына енгізілген жеке тұлғалар мен заңды тұлғалардың құрылымдық бөлімшелерінің тізілімін уәкілетті органның интернет-ресурсында орналастыру.

      7. Субъектіні деректер базасынан алып тастау уәкілетті орган тарапынан мынадай жағдайларда жүзеге асырылады:

      1) түзетулер енгізуді талап ететін мәліметтердің ұсынылуы (қате енгізу, мәліметтерге өзгерістер және (немесе) толықтырулар енгізу, хабарламалар);

2) субъектіні деректер базасынан алып тастау туралы сот шешімдерінің болуы.

      8. Деректер базасында қамтылған мәліметтер осы Қағидаларға қосымшаға сәйкес «Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алатын және пайдаланатын жеке тұлғалар мен (немесе) заңды тұлғалардың құрылымдық бөлімшелерінің жариялауға жататын тізілімі» нысанында жартыжылдықтың қорытындысы бойынша мәліметтерді ұсыну мерзімінен кейінгі айдың 20-сынан кешіктірілмей уәкілетті органның интернет-ресурсында www.kgd.gov.kz мекенжайы бойынша орналастырылады.

|  |  |
| --- | --- |
|  | Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алған және пайдаланған жеке тұлғалар мен (немесе) заңды тұлғалардың құрылымдық бөлімшелері туралы деректер базасын қалыптастыру қағидаларына қосымша |
|  | нысан |

**Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алатын және пайдаланатын жеке тұлғалар мен (немесе) заңды тұлғалардың құрылымдық бөлімшелерінің жариялануға жататын тізілімі**

|  |  |  |  |  |
| --- | --- | --- | --- | --- |
| № | БСН | Ақша және (немесе) өзге де мүлікті алушы заңды тұлғаның және (немесе) оның құрылымдық бөлімшесінің атауы / жеке тұлғаның Т.А.Ә. | Ақша және (немесе) өзге де мүлікті берген Қайнар көздің атауы, теңгемен | Нақты алынған ақша сомасы және (немесе) өзге де мүлік, теңгемен |
| 1 | 2 | 3 | 4 | 5 |

Ескерту: аббревиатуралардың транскрипциясы және қысқартудың толық жазылуы :

БСН – бизнес сәйкестендіру нөмірі;

Қайнар көз – Шетел мемлекеттерінен, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлікті алған және жұмсаған заңды тұлға мен (немесе) оның құрылымдық бөлімшесі;

Т.А.Ә – Тегі, аты және әкесінің аты (жеке басты куәландыратын құжатта көрсетілген жағдайда)

     